  Виталий Пронин Квадрокоптер борды думылэмын вылэм 12 сотовой телефонъёс.4 нунал ӵоже нимысьтыз возьмаськыса улоно луизы УФСИН-ын ужасьёс но «Кречет» спецназысь ожгарчиос 7-тӥ колония дорын. Талэсь азьло тодмо луиз вал, праздник нуналъёсы пытсэт сьӧры квадрокоптерен лэзьымтэ салам пыртыны чаклало шуыса. Одӥгаз ӝытазе колонилэн кенер дурысьтыз пилоттэк лобась аппарат лэзьыны вырись воргорон ӝегатэмын вал, ивортэ УФСИН-лэн пресс-службаез. Квадрокоптер борды думылэмын вылэм 12 сотовой телефонъёс, сим-карта, 9 зарядной устройствоос, планшет но езъёс. Кутэм пиосмурт вылэ административной протокол гожтэмын но судэ келямын. Таӵе йыртэмамез понна 3-5 сюрс манет штраф тыроз, озьы ик пытэсэт сьӧры лушкем пыртыны вырем арбериоссэ талалозы. Эдуард Степанов Туспуктэм: www.18.fsin.su  